

ទស្សនកិច្ចសិក្សាដើម្បីរៀនសូត្រអំពីឥណទានសហគមន៍ព្រៃឈើ

សហគមន៍ព្រៃឈើព្រៃក្បាលបី ឃុំទីពោ ស្រុកសន្ទុក ខេត្តកំពង់ធំ

ថ្ងៃសុក្រ ២រោច ខែភទ្របទ ឆ្នាំជូត ទោស័ក ព.ស ២៥៦៤

ថ្ងៃសុក្រ ទី៤ ខែកញ្ញា ឆ្នាំ២០២០

១.​ ប្រវត្តិ

ការអភិវឌ្ឍសហគមន៍ព្រៃឈើមាន៣ដំណាក់កាលធំៗ​ក្នុងនោះមាន៖ ទី១/ ការធ្វើនិយ័តកម្មសហគមន៍ព្រៃឈើដើម្បីធានានូវសិទ្ធិក្នុងការគ្រប់គ្រងព្រៃសហគមន៍ តាមរយៈការទទួលបាននូវកិច្ចព្រមព្រៀងសហគមន៍ព្រៃឈើក្នុងរយៈពេល ១៥ឆ្នាំ ទី២/ ការរៀបចំផែនការគ្រប់​គ្រង​ព្រៃសហគមន៍ដើម្បីធានានូវនិរន្តរភាពព្រៃសហគមន៍ ស្របទៅតាមបច្ចេកទេសនៃការគ្រប់គ្រងព្រៃឈើ និង ទី៣/ គឺការអនុវត្តផែនការគ្រប់គ្រងព្រៃសហគមន៍ ដើម្បីធានាបាននូវនិរន្តរភាពការគ្រប់គ្រង និងប្រើប្រាស់ធនធានព្រៃសហគមន៍ និងដើម្បី ឲ្យសមាជិក​សហគមន៍ទទួលបាននូវផលប្រយោជន៍។ ការអនុវត្តផែនការគ្រប់គ្រងទាមទារនូវការចូលរួមពីសមាជិកសហគមន៍ ការគាំទ្រពីអ្នកពាក់ព័ន្ធ និងការវិនិយោគធនធាន​ ហើយក្នុងនោះគណកម្មការគ្រប់គ្រងសហគមន៍ព្រៃឈើត្រូវតែសកម្មក្នុងការដឹកនាំសមាជិកសហគមន៍ព្រៃឈើ និងទំនាក់ទំនងសម្របសម្រួលជាមួយអ្នកពាក់ព័ន្ធសំខាន់ៗ រួមទាំងអាជ្ញាធរមូលដ្ឋាន ស្ថាប័នជំនាញ និងអង្គការពាក់ព័ន្ធ ដែលទាមទារឲ្យពួកគេមានធនធានថវិកា សម្រាប់ដំណើរការអង្គភាពសហគមន៍ព្រៃឈើ។

ដើម្បីឆ្លើយតបទៅនឹងតម្រូវការជាចាំបាច់របស់សហគមន៍ព្រៃឈើ អង្គការរីខូហ្វ តាមរយៈគម្រោងអភិវឌ្ឍសហគមន៍ព្រៃឈើមួយចំនួន ជាពិសេសកម្មវិធីវិស័យព្រៃឈើ និងជលផល (PaFF2) និងគម្រោងធនធានរួមដំណោះស្រាយរួម (SRJS) បានបង្កើតគម្រោងឥណទានសហគមន៍ព្រៃឈើ ដើម្បីចូលរួមចំណែកគាំទ្រដល់ការអនុវត្តផែនការគ្រប់គ្រងសហគមន៍ព្រៃឈើ នៅសហគមន៍ព្រៃឈើចំនួន ៣២​ នៅក្នុងខេត្តក្រចេះ ស្ទឹងត្រែង កំពង់ធំ និងព្រះវិហារ ក្នុងនោះនៅខេត្តក្រចេះមានគម្រោងឥណទានសហគមន៍ព្រៃឈើចំនួន​១២​ កំពុងដំណើរការ។ ទោះជាយ៉ាងនេះក៏ដោយធនធានថវិកា សមត្ថភាព និងលក្ខន្តិកៈឥណទានសហគមន៏ព្រៃឈើមានភាពខុសៗគ្នានៅតាមសហគមន៏និមួយៗ ជាពិសេស ឥណទានសហគមន៍ព្រៃឈើ ព្រៃក្បាលបី នៅខេត្តកំពង់ធំ ដែលបានចាប់ផ្តើមតាំងពីឆ្នាំ២០១៥ មានដើមទុន ច្រើនជាង ៥០០០ដុល្លា មានសមាជិកសហគមន៍ព្រៃឈើចូលរួមទាំងអស់ និងផ្តល់សេវាខ្ចីសងរៀងរាល់ថ្ងៃ ដែលចំណុចល្អសម្រាប់សហគមន៍ផ្សេងទៀតសិក្សាស្វែងយល់ និងពិចារណាអនុវត្តតាម។

# ២-គោលបំណង

ដើម្បីរៀនសូត្រអំពីដំណើរការគ្រប់គ្រងគម្រោងឥណទានសហគមន៍ព្រៃឈើព្រៃក្បាលបី ធ្វើផែនការកែសម្រួលគម្រោងឥណទានរបស់សហគមន៍នីមួយៗ ឲ្យឆ្លើយតបទៅនឹងតម្រូវការរបស់សមាជិកឥណទាន និងការគ្រប់គ្រងព្រៃសហគមន៍។

៣-វិធីសាស្ត្រ

ក្រុមការងារអង្គការ រីខូហ្វ នឹងធ្វើការសម្របសម្រួលដើម្បីបង្កើតនូវវេទិការរវាងសហគមន៍ និងសហគមន៍ ធ្វើការៀនសូត្រពីអ្វីដែលសហគមន៍ធ្លាប់បានធ្វើដោយខ្លួនឯង ដែលជាការលើកទឹកចិត្ត និងបង្ហាញពីសមត្ថភាព សាមគ្គីភាព និងភាពស្មោះត្រង់របស់សហគមន៍មូលដ្ឋានក្នុងការគ្រប់គ្រងថវិកា ក៏ដូចជាការគ្រប់គ្រងព្រៃសហគមន៍ប្រកបដោយប្រសិទ្ធិភាព។

៤ ពេលវេលា និងទីកន្លែង

ទស្សនកិច្ចសិក្សានេះនឹងធ្វើឡើងរយៈពេល ១ថ្ងៃ គឺនៅថ្ងៃទី៤ ខែកញ្ញា ឆ្នាំ២០២០ នៅសហគមន៍ព្រៃឈើព្រៃក្បាលបី ឃុំទីពោ ស្រុកសន្ទុក ខេត្តកំពង់ធំ។ ការធ្វើបទបង្ហាញ កិច្ចពិភាក្សា និងការពិនិត្យឯសារពាក់ព័ន្ធនឹងធ្វើនៅកញ្ចុះទទួលភ្ញៀវទេសចរណ៍ ដែលកំណត់ដោយក្រុមសហគមន៍ព្រៃឈើព្រៃក្បាលបី។

៥ អ្នកចូលរួម

អ្នកចូលរួមក្នុងកម្មវិធីទស្សនកិច្ចសិក្សាសរុបមាន១៤នាក់ ដែលជាគណកម្មការក្រុមឥណទានសហគមន៍ព្រៃឈើ កម្មការគ្រប់គ្រងសហគមន៍ព្រៃឈើ និងយុវជនអ្នកសម្របសម្រួលឥណទានសហគមន៍ព្រៃឈើ មកពីសហគមន៍ព្រៃឈើចំនួន ៤ គឺ៖

1. ស.ព អូរគ្រៀង ៣នាក់ (គគស ១នាក់ ឥណទាន​២នាក់)
2. ស.ព ខ្សាច់លាវ ៣នាក់ (គគស ១នាក់ ឥណទាន​២នាក់)
3. ស.ព អូរតាណឹង ​៣នាក់ (គគស ១នាក់ ឥណទាន​២នាក់)
4. ស.ព ស្រែរនាម ៣នាក់ (គគស ១នាក់ ឥណទាន​២នាក់)
5. យុវជនអ្នកសម្របសម្រួលឥណទាន ស.ព ២នាក់

|  |  |  |
| --- | --- | --- |
| **ពេលវេលា** | **សកម្មភាព** | **អ្នកសម្របសម្រួល** |
| ០៩:០០ | ក្រុមទស្សនកិច្ចធ្វើដំណើរមកដល់សហគមន៍ព្រៃក្បាលបី |  |
| ០៩:០០-០៩:១៥ | ការណែនាំខ្លួន គោលបំណងនៃទស្សនកិច្ច និងកម្មវិធី | ក្រុមគម្រោង |
| ០៩:១៥-០៩:៣០ | មតិស្វាគមន៍ និងស្ថានភាពសហគមន៍ព្រៃឈើព្រៃក្បាលបី | លោក ឃួន ម៉ុន |
| ០៩:៣០-១០:៣០ | គម្រោងឥណទានសហគមន៍ព្រៃឈើព្រៃក្បាលបី   * ស្ថានភាពទុនឥណទាន * ការគ្រប់គ្រងបញ្ជីគណនេយ្យ * ដំណើរនៃគម្រោងឥណទាន * បទពិសោធន៍ និងការផ្លាស់ប្តូរលក្ខន្តិកៈឥណទាន | លោក អ៊ុល កេប |
| *១០:៣០-១០:៤៥* | *សម្រាកអាហារសម្រន់* |  |
| ១០:៤៥-១២:០០ | ក្រុមឥណទានសហគមន៍ព្រៃឈើខេត្តក្រចេះ ធ្វើការចែករំលែកបទពិសោធន៍ និងភាពខុសគ្នា | ក្រុមគម្រោង |
| *១២:០០-០១:៣០* | *សម្រាកអាហាថ្ងៃត្រង់* |  |
| ០១:៣០-០២:៣០ | ការពិភាក្សា វិភាគពីភាពខុសគ្នានៃលក្ខន្តិកៈ និងដំណើរការនៃក្រុមឥណទាននិមួយៗ​ | ក្រុមគម្រោង |
| ០៣:០០-០៣:៣០ | សម្រាកអាហារសម្រន់ |  |
| ០៣:៣០-០៤:៣០ | ឆ្លុះបញ្ចាំងអំពីលទ្ធផលទស្សនកិច្ចសិក្សា និងផែនការសកម្មភាព |  |
| ០៤:៣០-០៥:០០ | បូកសរុបលទ្ធផល |  |
| ០៥:០០ | ក្រុមទស្សនកិច្ចចាកចេញពីសហគមន៍ មកខេត្តកំពង់ធំ |  |